**P Á L Y Á Z A T**

**A Külgazdasági és Külügyminisztérium**

**Személyügyi Főosztálya**

a kormányzati igazgatásról szóló 2018. évi CXXV. tv. 83. § (1) bekezdése és   
a személyügyi központról, a kiválasztási eljárásról és a közzétételi eljárásról szóló 70/2019. (IV. 4.) Korm. rendelet 6. § (1) bekezdés a) pontja alapján

pályázatot hirdet

**külképviseleti személyügyi referensi**

(feladatokat ellátó)

álláshely betöltésére.

**A jogviszony típusa:** a kormányzati igazgatásról szóló 2018. évi CXXV. törvény (Kit.) szerinti kormányzati szolgálati jogviszony (kormánytisztviselői kinevezés)

**A kormányzati szolgálati jogviszony időtartama:** határozatlan idejű álláshely

**Foglalkoztatás jellege:** teljes munkaidő (heti 40 óra)

**A munkavégzés helye:** a Külgazdasági és Külügyminisztérium székhelye (Budapest, 1027 Bem rakpart 47.) vagy alapító okirata szerinti egyéb budapesti telephelye

**Főbb feladatkörök (álláshelyen ellátandó feladatok):**

A referált külképviseletekre vonatkozóan ellátja a vezetői, diplomata, adminisztratív és technikai munkakörbe pályázatot nyert, illetve kijelölt személyek tartós külszolgálati kihelyezésével, berendelésével kapcsolatos feladatokat az alábbiak szerint:

* A külképviseleti hálózat egészét érintő éves rendes pályázatok kiírásához a referált területén kimutatást készít az esedékes váltásokról, lefolytatja az ezzel kapcsolatos döntés-előkészítési eljárást;
* Soron kívüli váltásnál lefolytatja az ezzel kapcsolatos döntés-előkészítési eljárást;
* A váltásról hozott hivatalvezetői döntést követően megfelelő formában értesíti a végrehajtásában érintett személyeket és szervezeti egységeket, és egyeztetés alapján javaslatot tesz a váltás, valamint a belső áthelyezés időpontjára,
* Jelzi az illetékes főosztálynak a kihelyezésekkel összefüggő felkészítési igényeket;
* Intézi a kihelyezéssel összefüggő diplomácia-ellátmányszorzó, diplomáciai rang vagy ranghasználat jóváhagyásának eljárását, ellenőrzi a kihelyezés egyéb szakmai feltételeinek meglétét;
* Kapcsolatba lép a kihelyezettel és tájékoztatja őket a kiutazás előtti hivatali teendőikről, kezdeményezi az útlevél elkészítését;
* Figyelemmel kíséri a kihelyezésre kerülők felkészülését a felkészülési terv alapján;
* Koordinálja a kihelyezettek hozzátartozói munkavállalásának engedélyeztetési eljárását a fogadó ország szabályaival összhangban;
* Ellenőrzi a kihelyezettek és együtt utazó családtagjainak orvosi alkalmasságáról kiadott igazolások beérkezését a kiutazás engedélyezése előtt;
* Gondoskodik a referált terület éves személyügyi jelentéseinek beérkezéséről, azokat értékeli, és az abban szereplő javaslatokat kezeli.
* Ellátja és kezeli a referált területen, a soron kívüli rang- és szorzóemelési javaslatokat.
* Figyelemmel kíséri a soros előléptetések esedékességét, lefolytatja az azokkal kapcsolatos egyeztetési, jóváhagyatási és értesítési eljárást.
* Segítséget nyújt az illetékes főosztálynak a referált területén tervezett ellenőrző utakhoz, véleményezi az elkészült úti jelentések személyügyi vonatkozású részeit és javaslatokat dolgoz ki az esetleges problémák megoldására.
* Az éves szabadságok idején konzultációt folytat a misszióvezetőkkel és a munkatársakkal a missziók működésének személyi feltételeiről.
* A külképviseletek jelzése alapján intézi a kihelyezettek és családtagjaik rendkívüli (hivatalos) haza, illetve kiutazásával kapcsolatos engedélyezési eljárást.
* Elkészíti a referált külképviseletekre 90 napnál hosszabb kiküldetésre induló munkatársak (jóváhagyott ösztöndíjas, szekondált vagy helyettesítési utak, stb.) kirendelőjét és intézi a kapcsolódó feladatokat.
* Naprakészen tartja a referált terület állománytábláit.
* A szakdiplomata-referenssel együttműködve jogosultsági vizsgálat és a szükséges engedélyeztetési eljárás lefolytatása után intézkedik a Külgazdasági és Külügyminisztérium és más szaktárcák, illetve más, külképviseleti hálózattal rendelkező intézmények között megkötött megállapodások alapján igényelt diplomata és szolgálati útlevelek kiadásában.

**Jogállás, illetmény és egyéb juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (Kit.), továbbá egyéb vonatkozó jogszabályok és szabályozók rendelkezései az irányadók. Illetményét a munkáltatói jogkör gyakorlója állapítja meg az álláshely besorolási fokozatához tartozó illetménysávon belül a Kit. rendelkezései alapján. Az egyéb juttatások megállapítása a Kit., annak végrehajtási rendeletei és az egyéb vonatkozó jogszabályok, valamint a Külgazdasági és Külügyminisztérium egyéb belső szabályozói alapján történik. Cafetéria biztosítása a mindenkor hatályos költségvetési törvényben a központi kormányzati igazgatási szervek kormánytisztviselői számára meghatározott éves bruttó összeg mértékéig biztosított.

**Pályázati feltételek:**

* magyar állampolgárság;
* cselekvőképesség;
* büntetlen előélet;
* vagyonnyilatkozat-tételi kötelezettség teljesítésének vállalása;
* nemzetbiztonság ellenőrzés lefolytatásához történő hozzájárulás;
* az álláshely betöltője vállalja, hogy legalább két évet az álláshelyen tölt el;
* legalább 3 éves közigazgatásban szerzett munkatapasztalat,
* az álláshely betöltéséhez szükséges képzések elvégzéséhez való hozzájárulás;
* angol nyelvtudás, írásban és szóban egyaránt, legalább középfokú államilag elismert, komplex C típusú legalább B2 szintű nyelvvizsga.

**A pályázat elbírálásánál előnyt jelent:**

* minisztériumnál, egyéb központi kormányzati igazgatási szervnél személyügyi, humánpolitikai, esetleges képzési területen szerzett tapasztalat;
* a kormányzati igazgatásról szóló 2018. évi CXXV. törvény (Kit.), valamint a kapcsolódó egyéb (közszolgálati) jogi szabályok ismerete, gyakorlati alkalmazási képessége;
* érvényes és kockázatmentes nemzetbiztonsági ellenőrzés megléte.

**Elvárt kompetenciák:**

* nagyfokú megbízhatóság és titoktartás,
* igényes és gyors munkavégzés,
* önálló munkavégzésre való képesség,
* jó kommunikációs és együttműködési készség,
* nagyfokú precizitás, önálló, kezdeményező és folyamatszemléletű munkavégzés;
* fegyelmezett és lényeglátó munkavégzésre való képesség,
* stressztűrő képesség;
* nagyfokú terhelhetőség;
* csapatban történő feladatvégzésre való készség.

Felhívjuk a pályázók figyelmét, hogy az álláshely betöltésének feltétele, hogy a pályázó rendelkezzen három hónapnál nem régebbi hatósági bizonyítvánnyal, amely igazolja, hogy büntetlen előéletű és nem áll a Kit. 82. § szerinti büntetőeljárás hatálya alatt, továbbá a nemzetbiztonsági ellenőrzés kockázatmentes eredménye (kockázatmentes szakvélemény) és a vagyonnyilatkozat-tételi kötelezettség teljesítése.

**Az álláshely betölthetőségének időpontja:**

Az álláshely legkorábban a pályázatok elbírálását, a kiválasztási eljárás lefolytatását és az eredményes kiválasztást követően, a nemzetbiztonsági ellenőrzés lefolytatása és annak kockázatmentes eredménnyel történő lezárása után kizárólag a munkáltatói jogkör gyakorló ezirányú döntését követően tölthető be.

**Felhívjuk a figyelmet, hogy jelen álláspályázati kiírás a Külgazdasági és Külügyminisztérium részéről semminemű állás-felajánlási kötelezettséget nem von maga után!**

**A pályázat részeként elektronikus úton benyújtandó iratok, igazolások:**

* A pályázó teljes szakmai életútját részletesen bemutató, folytatólagosan, pontosan kitöltött, fényképpel ellátott ún. közszolgálati típusú önéletrajz a 45/2012. (III. 20.) Korm. rendelet 1. sz. melléklete szerint,
* Magyar nyelvű motivációs levél,
* Bruttó bérigény (illetmény-igény) megjelölése,
* A legmagasabb iskolai végzettsége(ke)t és egyéb szakképzettsége(ke)t, valamint nyelvtudást igazoló dokumentumok scannelt másolata,
* A pályázati kiírás mellékletét képező kitöltött, aláírt scannelt adatkezelési és hozzájáruló nyilatkozat (1. melléklet),
* Aláírt scannet nyilatkozat a büntetlen előéletről (*az összefoglaló nyilatkozat-minta a pályázati kiírás mellékletében található*) vagy 3 hónapnál nem régebbi hatósági erkölcsi bizonyítvány benyújtása,
* Aláírt scannelt nyilatkozat arról, hogy eredményes kiválasztás esetén hozzájárul a nemzetbiztonsági ellenőrzés lefolytatásához, vagyonnyilatkozat-tételi kötelezettség teljesítését vállalja, valamint az álláshely betöltéséhez szükséges képzéseket elvégzi (*az összefoglaló nyilatkozat-minta a pályázati kiírás mellékletében található* ld. 2. sz. melléklet),
* Aláírt scannelt nyilatkozat arról, hogy a pályázati eljárást követően a pályázó hozzájárul pályázati anyagának és adatainak a Külgazdasági és Külügyminisztérium toborzási adatbázisba történő rögzítéséhez és önéletrajzának megőrzéséhez. Amennyiben nem járul hozzá pályázati anyaga (adatai), illetve önéletrajza megőrzéséhez és adatbázisban való rögzítéséhez, úgy aláírt scannelt nemleges nyilatkozat csatolása (*az összefoglaló nyilatkozat-minta a pályázati kiírás mellékletében található* ld. 2. sz. melléklet).
* Opcionálisan csatolható(ak): referenciák

**Fontos**! Felhívjuk a Tisztelt Pályázók figyelmét, hogy az elektronikus benyújtás esetén MINDEN csatolandó dokumentumot egyszerre (lehetőleg egy e-mailben) kérünk benyújtani, a beküldött dokumentumok pótlására, kiegészítésére postai úton/személyesen nincs lehetőség és csak a hiánytalan dokumentációt tekintjük érvényesnek!

**A pályázat benyújtásának határideje:** **2023. október 6.**

**A pályázatok benyújtásának módja:**

**A pályázatot elektronikus úton a** [**palyazat11@mfa.gov.hu**](mailto:palyazat11@mfa.gov.hu) **e-mail címre kérjük benyújtani, az e-mail tárgyában kérjük feltüntetni: BELF\_külképviseleti referens  
(pályázó neve).**

**A pályázati eljárás, a pályázat elbírálásának módja, rendje:**

A pályázatokat bizalmasan kezeljük. A pályázatok a benyújtási határidőt követő legkésőbb 30 napon belül kerülnek elbírálásra. A kiválasztott pályázók több körből álló személyes interjún vesznek részt. A pályázat eredményéről az elbírálásra előírt legkésőbb 30 napot követő 8 munkanapon belül a pályázók elektronikus úton írásban értesítést kapnak.

**A pályázat elbírálásának határideje: legkésőbb 2023. november 6.**

**A munkáltatóval kapcsolatos egyéb lényeges információ:**

A jogviszony létesítéséhez majd 3 hónapnál nem régebbi hatósági erkölcsi bizonyítvány és kockázatmentes nemzetbiztonsági ellenőrzöttség (nemzetbiztonsági szakvélemény) szükséges. A nemzetbiztonsági ellenőrzés lefolytatása legalább 60 nap, amelyre csak a kiválasztott jelöltek esetében kerül sor. Felhívjuk a figyelmet, hogy önmagában a nemzetbiztonsági ellenőrzés megindítása, illetve annak – kockázatmentes eredménnyel záruló – lezárása nem jelent a Külgazdasági és Külügyminisztérium részéről bárminemű foglalkoztatásra irányuló jogviszony létesítésére vonatkozó ajánlattételt vagy ekként értékelhető kötelezettséget.

Határidőn túl benyújtott pályázatokat nem áll módunkban figyelembe venni. A pályázat akkor érvényes, ha a felhívás formai és tartalmi feltételeinek maradéktalanul megfelel.

Tájékoztatjuk a pályázókat, hogy eredménytelen pályázat esetén – amennyiben pályázati anyagukban, külön mellékelt nyilatkozattal kifejezetten kérik – önéletrajzuk egy később megüresedő pozíció betöltése értekében bekerül a Külgazdasági és Külügyminisztérium kiválasztási adatbázisába 12 hónapos időtartamra. Ha ilyen nyilatkozatot a pályázó nem tesz, akkor eredménytelen pályázat esetén a pályázati anyaga az adatvédelmi előírásoknak megfelelően megsemmisítésre kerül. Az adatkezelés hozzájáruláson alapul, hozzájáruló nyilatkozatával Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az adatokat a Külgazdasági és Külügyminisztérium toborzási adatbázisát kezelő munkatársai dolgozhatják fel, valamint kizárólag ők és az esetlegesen megüresedő pozíció szerinti szervezeti egység vezetői ismerhetik meg.

**A pályázattal kapcsolatban érdeklődni lehet:**

A pályázat tartalmi és formai megfelelőségéről, a pályázattal, illetve ellátandó feladatokkal kapcsolatos egyéb kérdésekről a [palyazat11@mfa.gov.hu](mailto:palyazat11@mfa.gov.hu) e-mail címen.

Jelen pályázati felhívás a Külgazdasági és Külügyminisztérium hivatalos honlapján került hivatalosan közzétételre.

A pályázati felhívás megtalálható ezenkívül a <https://kozszolgallas.ksz.gov.hu/> weboldalon is. Amennyiben a pályázati felhívások szövegében eltérés található, a Külgazdasági és Külügyminisztérium honlapján közzétett (<https://kormany.hu/dokumentumtar/allaspalyazatok-osztondijak-gyakornoki-palyazatok>) pályázati kiírás szövegét kell irányadónak tekinteni.

**Adatvédelmi tájékoztatás a pályázattal kapcsolatosan:**

Az adatkezelés hozzájáruláson alapul, hozzájáruló nyilatkozatában foglaltakkal Ön kifejezetten, írásban hozzájárul az önéletrajzában foglalt valamennyi személyes adatának kezeléséhez. Az adatokat a Személyügyi Főosztály munkatársai dolgozhatják fel, kizárólag ők és az esetlegesen megüresedő pozíció szerinti szervezeti egység vezetői ismerhetik meg.

.

A pályázatok elbírálásával kapcsolatos adatkezelésre a fentiek mellett a mellékelt adatkezelési tájékoztató az irányadó.

1. sz. melléklet

**Adatkezelési és hozzájáruló nyilatkozat**

4

Alulírott . (szül. hely, idő: , anyja születési neve: )   
a Külgazdasági és Külügyminisztérium álláspályázata   
kapcsán az alábbiak szerint nyilatkozom:

* Hozzájárulok, ahhoz hogy az általam benyújtott pályázati anyagot a Külgazdasági és Külügyminisztérium pályázati- és kiválasztási eljárásban résztvevői munkatársai megismerhessék.
* AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvény és a kormányzati igazgatásról szóló 2018. évi CXXV. törvény, valamint annak vonatkozó végrehajtási rendeletei pályázati és kiválasztási eljárásra vonatkozó rendelkezései alapján hozzájárulok személyes adataimnak a pályázattal összefüggő kezeléséhez, illetve azoknak az Külgazdasági és Külügyminisztérium illetékes szervezeti egységének a pályázati eljárás lefolytatásában és elbírálásában részt vevő munkatársai, valamint a jogszabály alapján erre jogosult szerv és annak munkatársai részéről történő megismeréséhez.
* A pályázat eredményességétől függetlenül a pályázati anyagomnak a pályázati eljárást követő megőrzéséhez és adataimnak a Külgazdasági és Külügyminisztérium toborzási adatbázisában történő rögzítéséhez

hozzájárulok. nem járulok hozzá\*

Budapest, 20

………………………

pályázó aláírása

*\*A megfelelő válasz aláhúzandó*

2. sz. melléklet

**Nyilatkozat**

4

Alulírott . (szül. hely, idő: , anyja születési neve: )   
a Külgazdasági és Külügyminisztérium álláspályázata   
kapcsán az alábbiak szerint nyilatkozom:

* Büntetőjogi felelősségem tudatában kijelentem, hogy büntetlen előéletű vagyok és nem állok közügyektől, illetve foglalkoztatástól eltiltás hatálya alatt.
* Eredményes kiválasztás esetén – az esetleges jogviszony létesítés előzetes feltételeként - hozzájárulok a nemzetbiztonsági szolgálatokról szóló 1995. évi CXXV. törvény szerint nemzetbiztonsági ellenőrzés lefolytatásához,
* Eredményes kiválasztás és jogviszony létesítés esetén az egyes vagyonnyilatkozat-tételi kötelezettségekről szóló 2007. évi CLII. törvény szerinti vagyonnyilatkozat-tételi kötelezettség teljesítését vállalom,
* Eredményes kiválasztás és jogviszony létesítés az álláshely betöltéséhez szükséges, a munkáltatói jogkör gyakorlója által előírt kötelező, belső (tovább)képzéseket eredményesen teljesítem.

Budapest, 20

………………………

pályázó aláírása

**Adatkezelési tájékoztató**

5

**a Külgazdasági és Külügyminisztériumnak az álláspályázatokhoz, a foglalkoztatási és gyakornoki jogviszony létesítésének előkészítéséhez kapcsolódó adatkezeléseihez**

1. **Adatkezelő megnevezése**

Külgazdasági és Külügyminisztérium (a továbbiakban: KKM)

Székhely: 1027 Budapest, Bem rakpart 47.

Postai cím: 1027 Budapest, Bem rakpart 47.

Telefon: +36-1-458-1000

Email cím: [kozkapcsolat@mfa.gov.hu](mailto:kozkapcsolat@mfa.gov.hu)

1. **Az adatvédelmi tisztviselő neve és elérhetősége**

Név: dr. Ujvári Blanka

Telefonszám: +36-1-458-1597

E-mail: blanka.ujvari@mfa.gov.hu

1. **Az adatkezelés célja és jogalapja**

A KKM az állományába jelentkezők felvételi eljárásának megindítása, lefolytatása, illetve annak érdekében azért kezeli a megjelölt személyes adatokat, hogy a jogviszony létesítésének kérdésében a munkáltatói jogkör gyakorlója döntést hozhasson.

**3.1. Kormányzati szolgálati jogviszony létesítés feltételeinek ellenőrzése, beérkezett álláspályázatok, önéletrajzok alapján**

|  |  |
| --- | --- |
| **Adatkör** | **Jogalap** |
| A kormányzati igazgatásról szóló 2018. évi CXXV. törvény (a továbbiakban: Kit.) 83.§ (5) bekezdése szerinti önéletrajz adatai, az önéletrajz mellékleteinek adatai, továbbá az adott álláshely betöltése kapcsán a kinevezés feltételeinek ellenőrzéséhez szükséges adatok, a Kit. 82. § alapján. | Az adatkezelés az Európai Parlament és a Tanács(EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a95/46/EK irányelv hatályon kívül helyezéséről (a továbbiakban: GDPR) 6. cikk (1) bekezdés a) pontján alapul (az érintett hozzájárulását adta személyes adatainak egy vagy több konkrét célból történő kezeléséhez),figyelemmel a GDPR 9. cikk (2) bekezdés h) pontjára,valamint a Kit. 82-83. §-ára. |

**3.2. Munkaviszony létesítéséhez kapcsolódó adatok kezelése és az alkalmazási feltételek megvalósulásának vizsgálata**

|  |  |
| --- | --- |
| **Adatkör** | **Jogalap** |
| A pályázó által az önéletrajzában és annak mellékletében megadott, az álláshely betöltésével kapcsolatos követelményeknek történő megfelelést igazoló személyes adatok. | Az adatkezelés a GDPR 6. cikk (1) bekezdés a) pontján alapul (az érintett hozzájárulását adta személyes adatainak egy vagy több konkrét célból történő kezeléséhez), figyelemmel a GDPR 9. cikk (2) bekezdés h) pontjára. |

**3.3. Gyakornoki jogviszony (szakmai gyakorlat) létesítéséhez kapcsolódó adatok kezelése és a pályázati feltételek megvalósulásának vizsgálata**

|  |  |
| --- | --- |
| **Adatkör** | **Jogalap** |
| A pályázó által az önéletrajzában és a pályázat mellékletében megadott személyes adatok (különösen motivációs levél) | Az adatkezelés a GDPR 6. cikk (1) bekezdés a) pontján alapul (az érintett hozzájárulását adta személyes adatainak egy vagy több konkrét célból történő kezeléséhez) |

1. **A személyes adatok forrása, illetve a kezelt adatok köre, ha azokat nem az érintett bocsátotta a KKM rendelkezésére**

6

A KKM nem kezel olyan személyes adatokat, amelyeket nem az érintettől gyűjt.

1. **A személyes adatok címzettjei, illetve a címzettek kategóriái**

A KKM nem vagy csak érintett előzetes hozzájárulásával továbbít személyes adatot más címzett részére.

1. **A személyes adatok tárolásának ideje**

Az adatokat tartalmazó önéletrajzokat, illetve az azzal együtt benyújtott dokumentumokat a közfeladatot ellátó szervek iratkezelésére vonatkozó jogszabályi követelmények (a köziratokról, a közlevéltárakról és a magánlevéltári anyag védelméről szóló 1995. évi LXVI. törvény (Ltv.), a közfeladatot ellátó szervek iratkezelésének általános követelményeiről szóló 335/2005. (XII. 29.) Korm. rendelet), valamint a Külgazdasági és Külügyminisztérium iratkezelésre vonatkozó szabályozói szerint kezeli.

A pályázati anyagból megismert személyes adatokat a KKM a jogviszony létesítéséről meghozott döntés időpontjáig vagy – a jogviszony létesítése és fennállása esetén – jogviszony megszűnéséig/megszüntetéséig kezeli. A KKM a személyi anyag részét képező személyes adatokat a jogviszony megszűnését / megszüntetését követő évig (12 hónap) kezeli. Amennyiben ahhoz a pályázó a pályázati anyagához mellékelt nyilatkozattal kifejezetten hozzájárult, a pályázati anyag a pályázat eredményességétől függetlenül egy később megüresedő pozíció betöltése érdekében bekerül a KKM toborzási (kiválasztási) adatbázisába, legfeljebb 12 hónapos időtartamra. Ha a pályázó nem járul hozzá, pályázati anyaga megsemmisítésre kerül.

1. **Az érintett adatkezeléssel kapcsolatos jogai**

**7.1. Határidő**

A KKM az érintett jogai gyakorlására irányuló kérelmét az annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele. A KKM szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról a KKM a késedelem okainak megjelölésével a kérelem kézhezvételétől számított egy hónapon belül tájékoztatja az érintettet.

**7.2. Az adatkezeléssel kapcsolatos érintetti jogok**

**7.2.1. A hozzáféréshez való jog**

Az érintett jogosult arra, hogy az 1. pontban megadott elérhetőségeken keresztül a KKM-től tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy a KKM

- milyen személyes adatait;

- milyen jogalapon;

- milyen adatkezelési cél miatt;

- mennyi ideig kezeli; továbbá, hogy

- a KKM kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;

- milyen forrásból származnak a személyes adatai;

- a KKM alkalmaz-e automatizált döntéshozatalt, valamint annak logikáját, ideértve a profilalkotást is.

A KKM az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, ésszerű mértékű díjat számíthat fel. Az adatbiztonsági követelmények teljesülése és az érintett jogainak védelme érdekében a KKM köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.

7

**7.2.2. A helyesbítéshez való jog**

Az érintett személy az 1. pontban megadott elérhetőségeken keresztül kérheti, hogy a KKM módosítsa valamely személyes adatát. Amennyiben az érintett hitelt érdemlően igazolni tudja a helyesbített adat pontosságát, a KKM a kérést legfeljebb egy hónapon belül teljesíti, és erről az általa megadott elérhetőségen értesíti az érintett személyt.

**7.2.3. Az adatkezelés korlátozásához való jog**

Az érintett személy az 1. pontban megadott elérhetőségeken keresztül kérheti, hogy a személyes adatai kezelését a KKM korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával) amennyiben

- vitatja a személyes adatai pontosságát (ebben az esetben a KKM arra az időtartamra korlátozza az adatkezelést, amíg ellenőrzi a személyes adatok pontosságát);

- az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;

- az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy

- az érintett tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).

**7.2.4. A törléshez való jog**

Az érintett kérheti adatainak törlését, ebben az esetben a KKM az érintettre vonatkozó adatokat indokolatlan késedelem nélkül törli, ha:

– a személyes adatokat jogellenesen kezelték

– a személyes adatokra már nincs szükség abból a célból, amiért kezelték,

– ha az érintett hozzájárulásán alapult az adatok kezelése és azt visszavonta, és más jogalap az adatok további kezelését nem teszi jogszerűvé,

– a KKM számára jogszabály törlési kötelezettséget állapít meg, és annak még nem tett eleget.

**8. Jogorvoslathoz való jog**

Ha az érintett úgy ítéli meg, hogy a KKM a személyes adatainak kezelése során megsértette a hatályos adatvédelmi követelményeket, akkor

- panaszt nyújthat be a Nemzeti Adatvédelmi és Információszabadság Hatósághoz (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5. e-mail: [ugyfelszolgalat@naih.hu](mailto:ugyfelszolgalat@naih.hu), honlap: [www.naih.hu](http://www.naih.hu)),

- vagy lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a KKM székhelye szerint illetékes törvényszéknél nyújtja-e be keresetét. A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolatiportal/birosag-kereso> oldalon. A KKM székhelye szerint a perre a Fővárosi Törvényszék rendelkezik illetékességgel.